సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
తొలిటెస్టులో బౌలర్లు హిట్.. భారత్ టార్గెట్ 208
కేప్‌ టౌన్ వేదికగా జరుగుతున్న తొలి టెస్టులో భారత్ జట్టుకి 208 పరుగుల లక్ష్యాన్ని ఆతిథ్య దక్షిణాఫ్రికా నిర్దేశించింది. ఓవర్‌
TNN | Updated:
Jan 8, 2018, 04:20PM IST
కేప్&zwnj; టౌన్ వేదికగా జరుగుతున్న తొలి టెస్టులో భారత్ జట్టుకి 208 పరుగుల లక్ష్యాన్ని ఆతిథ్య దక్షిణాఫ్రికా నిర్దేశించింది. ఓవర్&zwnj; నైట్ స్కోరు 65/2తో ఆటలో నాలుగో రోజైన సోమవారం రెండో ఇన్నింగ్స్&zwnj;ని కొనసాగించిన సఫారీ జట్టు 130 పరుగులకే కుప్పకూలిపోయింది. ఆ జట్టులో ఏబీ డివిలియర్స్ (35: 50 బంతుల్లో 2x4, 2x6), మక్రమ్ (34: 43 బంతుల్లో 7x4) మాత్రమే చెప్పుకోదగ్గ స్కోరు చేశారు. దీంతో తొలి ఇన్నింగ్స్&zwnj;లో 77 పరుగుల ఆధిక్యాన్ని కలుపుకుని మొత్తం.. 208 పరుగుల టార్గెట్&zwnj;ను సఫారీలు భారత్&zwnj; ముందు ఉంచారు. బౌలర్లలో జస్&zwnj;ప్రీత్ బుమ్రా, మహ్మద్ షమీ చెరో మూడు వికెట్లు పడగొట్టగా.. భువనేశ్వర్ కుమార్, హార్దిక్ పాండ్య చెరో రెండో వికెట్లు తీశారు.
ఆటలో తొలిరోజైన శుక్రవారం దక్షిణాఫ్రికా జట్టు తొలి ఇన్నింగ్స్&zwnj;లో 286 పరుగులకి ఆలౌటవగా.. శనివారం టీమిండియా తొలి ఇన్నింగ్స్&zwnj;లో 209 పరుగులకి కుప్పకూలిన విషయం తెలిసిందే. వర్షం కారణంగా ఆదివారం ఆట పూర్తిగా రద్దవగా.. నాలుగో రోజైన సోమవారం మ్యాచ్&zwnj;పై సర్వత్రా ఆసక్తి నెలకొంది. ఈ ఆసక్తిని రెట్టింపు చేస్తూ భారత బౌలర్లు చెలరేగారు. తొలి సెషన్&zwnj; ఆరంభంలోనే మహ్మద్ షమీ పదునైన బంతులతో హసీమ్ ఆమ్లా (4), రబాడ (5)&zwnj;ని పెవిలియన్&zwnj;కి పంపగా.. తర్వాత జస్&zwnj;ప్రీత్ బుమ్రా చెలరేగాడు. కెప్టెన్ డుప్లెసిస్ (0), డికాక్ (8) బుమ్రా బంతుల్ని అర్థంచేసుకోలేక వికెట్ సమర్పించుకున్నారు.
ఒక ఎండ్&zwnj;లో వికెట్లు పడుతున్నా.. హిట్టర్ డివిలియర్స్ భారీ షాట్లతో భారత్&zwnj;ని కాస్త కంగారుపెట్టాడు. అయితే దక్షిణాఫ్రికా జట్టు స్కోరు 130 వద్ద డివిలియర్స్ సిక్స్ కొట్టే ప్రయత్నంలో బుమ్రా బౌలింగ్&zwnj;లోనే భువనేశ్వర్&zwnj; చేతికి చిక్కాడు. గాయం కారణంగా.. తొలి ఇన్నింగ్స్ మధ్యలోనే బౌలింగ్&zwnj; చేయకుండా డగౌట్&zwnj;కి వెళ్లిపోయిన డేల్ స్టెయిన్ బ్యాటింగ్&zwnj;కి వచ్చాడు. కానీ.. అతను బౌలింగ్ చేయడని ఇప్పటికే దక్షిణాఫ్రికా క్రికెట్ బోర్డు ప్రకటించిన నేపథ్యంలో ముగ్గురు పేసర్లే భారత టాప్ ఆర్డర్&zwnj; బ్యాట్స్&zwnj;మెన్&zwnj;ని ఢీకొట్టనున్నారు.